Városligeti mulatságok, 1867 - Timelord
"A céltáblák nagy leleményességgel vannak készítve. Egy biztos lövés és a céltábla egész vadászjelenetet ábrázol. Egyuk oldalon kiugrik a vadász, a másikon a szarvas, a harmadikon a vizsla stb, s azonkívül a céltábla mögötti pisztoly vagy mozsár elsül, s nagyot durran, mintha csak a vadász lőtt volna a szarvasra. És e nagy dicsőség, öröm és azon hit, hogy az ember jó lövő, csak két, mondd két krajcárba kerül."
Forgósdi, azaz körhinta. "Benn fülhasgató kintorna és réztányéros nagy dob serkenti a népek a falolvakra és szarvasokra ülni. (...) Itt ül először lóra a család kedves kis csemetéje, csakhogy atyja gondosan áll mellette, s vigyázva tartja, hogy a huszárka le ne szédüljön. A kocsikat rendesen szobalányok, szakácsnék és kicsípett mesterlegények foglalják el."
A céllövölde tőszomszédságában van a nagy forgó hinta, "melynek nagyobb közönsége van".
"E kocsik részére fapadlózat van készítve, melyeken gyorsan haladnak és sokszor versenyeznek is egymással a bent ülők. A kocsik egyszerű gépezet segélyével hozatnak mozgásba, melyet a bent ülőnek a lábával kell hajtania."
"De a mi figyelmünket most felkölti az egy magas póznára tűzött tábla: Csak 5 kr. felirattal. Közelebb megyünk, s villanygépet látunk. Ezt is rendesen nagy sokaság állja körül, s valóban örvendeni lehet azon, hogy itt a legszegényebb ember is megismerkedhetik 5 kr-ért Volta és a nagy Franklin világraszóló találmánya mutatványaival. Csak az a kár, hogy a gép tulajdonosa nem elégszik meg az egyszerű magyarázattal, hanem ámít, midőn gépe segélyével fog- s főfájást és csúzt egyszerre meggyógyítani ígér."
http://timelord.blog.hu/api/trackback/id/tr404728587